מסע בין כוכבים: חאן: סטי אלפא V

מסע בין כוכבים: חאן: סטי אלפא V (באנגלית: Star Trek: Khan: Ceti Alpha V) הוא שמו של תסכית אמריקאי מתוסרט בהמשכים, השייך לזיכיון "מסע בין כוכבים" שהוכרז רשמית ב-2022. העלילה תתמקד בעלילותיו של חאן נוניאן סינג, בפרק הזמן שבין הפרק "Space Seed" מ"הסדרה המקורית" לסרט "מסע בין כוכבים 2: זעמו של חאן". זו הפעם הראשונה שבה הפקה שאינה מוקרנת על מסך (טלוויזיה או קולנוע) נחשבת חלק מהקאנון של מסע בין כוכבים. דמותו של חאן נוניאן סינג הופיעה לראשונה בפרק "Space Seed" בסדרה המקורית. חאן תואר כעריץ טוטליטרי שניסה להשתלט על כדור הארץ במהלך מלחמה שנערכה בין בני האדם הרגילים לקבוצה של בני אדם שהושבחו גנטית וניסו לשלוט באנושות. בסופו של דבר הצליחה האנושות להביס את קבוצת המושבחים, וקבוצה מהם הוגלתה על ספינת החלל "בוטני ביי", ליעד לא ידוע. בפרק פוגשת ה"אנטרפרייז" ב"בוטני ביי" ומעירה את נוסעיה, ביניהם חאן עצמו. חאן מנסה לנצל את ההזדמנות כדי לחזור ולהשתלט על האנושות, אך מובס על ידי צוות ה"אנטרפרייז" ומוגלה יחד עם כל תומכיו לכוכב סטי אלפא V. הסרט "זעמו של חאן" מתרחש 15 שנה לאחר אירועי הפרק. חאן מנסה לנקום בקירק על הגלות שכפה עליו. חאן נהרג אמנם בסוף הסרט, אך גורם ל"אנטרפרייז" נזק כבד, ואף מביא בעקיפין למותו של ספוק. דמותו של חאן נבחרת באופן קבוע לדמות הרע המוצלח ביותר בזיכיון מסע בין כוכבים לאורך כל שנות קיומו. לאור הצלחת הסדרה "דיסקברי" וכחלק מהרעיונות לפיתוח סדרות נוספות בזיכיון החל אלכס קורצמן לחפש רעיונות לסדרות המשך. במסגרת הרחבת הזיכיון החליט קורצמן להפיק סדרות שיהיו מופנות לקהלי יעד שונים, ושכל אחת מהן תהיה שונה מהותית מהסדרות האחרות שיופקו במסגרת הזיכיון המתחדש. בשנת 2017, עוד בטרם יצאה "מסע בין כוכבים: דיסקברי" לטלוויזיה, התראיין ניקולאס מאייר, במאי הסרט "זעמו של חאן", וסיפר שבמקביל לעבודה על "דיסקברי" יעלו סדרות נוספות. ביניהן, רמז, התבקש הוא לפתח פרויקט, עליו סירב להרחיב. ב-2018 התראיין אלכס קורצמן וסיפר על התוכניות להרחבת הזיכיון. במסגרת הראיון נשאל קורצמן ישירות אם אכן יש כוונות לפתח סדרות שיתמקדו בדמויות של ז'אן לוק פיקארד וחאן נוניאן סינג. קורצמן לא הכחיש, ואף מסר שישמח מאוד לראות פרויקטים בכיכובן של הדמויות. בסופו של דבר אכן יצאה לאקרנים סדרה בכיכובו של פיקארד. בראיון נוסף עם מאייר, מסר הכותב ש-CBS שכרה אותו לכתוב מיני סדרה בפורמט טרילוגיה עבור שירות הסטרימינג CBS-All-Access. מאייר לא מסר פרטים לגבי הפרויקט עצמו, אך הוסיף שבשלב זה הפרויקט מושהה לאור השיחות בנוגע למיזוג בין CBS ל-ויאקום. המיזוג המדובר יצא לפועל במחצית השנייה של שנת 2019. בסוף 2018 התראיין מאייר לערוץ היוטיוב של Midnight's Edge וסיפר, לראשונה באופן מפורט, שהטרילוגיה שהתבקש לכתוב עבור שירות הסטרימינג נקראת "Ceti Alpha V" ותתמקד בדמותו של חאן, לפני אירועי הסרט "זעמו של חאן". הפקת הסדרה התעכבה מספר שנים עקב חילוקי דעות בענייני זכויות היוצרים לגבי המאורעות המתרחשים בה, שכן לאחר הפיצול של החברות CBS וויאקום נותרו הזכויות לפרק הטלוויזיה "Space Seed" בידי CBS בעוד שהזכויות על הסרט "זעמו של חאן" נותרו בידי ויאקום. לאחר האיחוד מחדש ל-ViacomCBS נפתרה סוגיית זכויות היוצרים, וההפקה המשיכה. בנוסף דווח שאחת ההפקות החדשות נקראת בשלב זה "Star Trek: 1992" (השנה שבה החלו מלחמות המשופרים ושבה עלה חאן לשלטון לפי הזיכיון). במרץ 2021, במהלך ראיון לאתר Trek Movie סיפר מאייר שמאחר שמדובר במיני סדרה שאורכה שלוש שעות, הוא מעריך שהיא קצרה מדי לפורמט בו מעוניינים אנשי פרמאונט+ ולכן ההפקה אינה מתקדמת. מאייר ציין שלמיטב ידיעתו הפרויקט לא בוטל והביע נכונות להאריך את הסדרה אם יתבקש. בהמשך אותה שנה פורסם הליהוק לסדרה חדשה נוספת בזיכיון, "מסע בין כוכבים: עולמות חדשים ומשונים", שבה תופיע דמות חדשה בשם לא'אן נוניאן סינג. דבר לא פורט לגבי הרקע של הדמות והאפשרות לקשר משפחתי בינה לבין חאן, אך חלק מהאתרים פירשו זאת כניסיון של האולפנים להחיות מחדש את המיתולוגיה של חאן ולהכיר את הדמות למעריצים חדשים, לקראת צאת הסדרה החדשה בשלב מאוחר יותר. בסופו של דבר התברר שאכן מדובר בצאצאית של חאן, מה שהביא לעניין מחודש בדמותו. בחודש אפריל 2022, במענה לשאלות מעריצים בטוויטר, סיפר מאייר שלמיטב ידיעתו התסריט "פשוט עדיין יושב שם", כלומר שטרם נעשה דבר לגבי המשך פיתוחו. ביוני אותה שנה התראיין מאייר להסכת "Page One: The Writer’s Podcast", וכשנשאל על עתיד הפקת הסדרה, עדכן שהסדרה תופק בסופו של דבר, אך בפורמט של תסכית מתוסרט, ולא כסדרה או סרט. בראיון המשך לאתר Trek Movie סיפר שאם התסכית יצליח, ייתכן שיופק גם סרט. אלכס קורצמן מסר בעבר שברצונו להרחיב את הזיכיון כך שחלק מהסיפורים יועברו בצורת תסכיתים. ההפקה הראשונה הייתה של "Star Trek: Picard: No Man’s Land", שהיה תסכית קצר שאורכו כשעה וחצי. בנובמבר 2023 עדכן מאיירס שלאור שביתת התסריטאים ושביתת השחקנים של הוליווד באותה שנה, הרי שההפקה התעכבה משמעותית, וכי לוח הזמנים בעיכוב של מספר חודשים. עוד ציין מאיירס שהפרויקט עדיין פעיל, וכי ישנן מספר סוגיות לפתור מאחורי הקלעים. במסגרת אירועי "יום מסע בין כוכבים" שנערכו ב-8 בספטמבר 2022 עלה ניקולאס מאייר אל הבמה והכריז רשמית על הפקת התסכית, שייקרא Star Trek: Khan: Ceti Alpha V. בחודש ספטמבר 2020 דיווח האתר The Vulcan Reporter שהשחקן דב פאטל מועמד לגלם את חאן במיני סדרה שתוכננה. מסע בין כוכבים: סטי אלפא V באתר Memory Alpha Adam Bankhurst, Star Trek: Khan - Ceti Alpha V Is a Scripted Podcast That Will Lead Up to Star Trek II: Wrath of Khan, September 12, 2022, IGN Samuel Axon, Star Trek: Khan – Ceti Alpha V will be a prequel to The Wrath of Khan, September 9, 2022, Ars Technica Ryan Britt, 40 Years Later, Star Trek Will Finally Solve A Classic Khan Mystery, September 8, 2022, Inverse Simon Vozick-Levinson, ‘Star Trek’ Villains: The Top 10, May 16, 2013, RollingStone.com Alex Fitzpatrick, From Q to Khan: The 10 Best Star Trek Villains Ever, September 6, 2016, Time.com Darby Harn, Star Trek: 10 Greatest Villains, Ranked, September 20, 2020, CBR.com Anthony Pascale, Exclusive: Nicholas Meyer Talks Star Trek: Discovery’s “Niche” And Hints At Another Star Trek Project, June 2, 2017, TrekMovie.com Joe Otterson, Alex Kurtzman Sets Five-Year CBS TV Studios Pact, Will Oversee Expanded ‘Star Trek’ Universe, Jun 19, 2018, Variety.com Anthony Pascale, Exclusive: Alex Kurtzman Discusses Building Extended Star Trek Television Universe, July 21, 2018, TrekMovie.com Anthony Pascale, Nicholas Meyer Offers First Details On Secret Star Trek Project, Currently On Hold, May 17, 2018, TrekMovie.com Nicholas Meyer talks Star Trek Discovery, Khan Spin-off series and more (Exclusive Interview), סרטון בערוץ "Midnight's Edge", באתר יוטיוב, Nov 20, 2018 Nicholas Meyer Gives Update On Khan Mini-Series And Talks ‘Star Trek: Discovery’, November 21, 2018, TrekMovie.com Emre Kaya, Exclusive: CBS All Access Revives Khan Prequel Series ‘Star Trek: Ceti Alpha V’, August 16, 2020, TheVulcanReporter.com Emre Kaya, Exclusive: New Star Trek project in the Works Titled ‘Star Trek: 1992,’ Could This Be Eugenics Wars?, August 27, 2020, TheVulcanReporter.com Anthony Pascale, Exclusive: Nicholas Meyer On What’s Holding Back His ‘Ceti Alpha V’ Star Trek Mini-Series, March 13, 2021, Trek Movie Rachel Carrington, Where things stand with Khan Noonien Singh series, September 15, 2021, redshirtsalwaysdie.com John Orquiola, How Strange New Worlds Season 2 Will Secretly Bring Back Khan, August 16, 2022, Screen Rant Ryan Parker, ‘Star Trek: Strange New Worlds’ Star Christina Chong Discusses Her Heartbreaking Childhood Connection to La’an Noonien-Singh, May 26, 2022, The Hollywood Reporter Nicholas Meyer Says ‘Ceti Alpha V’ Star Trek Mini-Series About Khan Is Still “Just Sitting There”, April 20, 2022, Trek Movie Anthony Pascle, Nicholas Meyer’s ‘Ceti Alpha V’ Khan Prequel Series May Become Star Trek Podcast, June 10, 2022, Trek Movie Aaron Bossig, Nicholas Meyer Gives Update On ‘Star Trek: Khan – Ceti Alpha V’ And Why Making It An Audio Drama Is “Perfect”, November 25, 2023, TrekMovie Star Trek Day 2022 - First Scripted Podcast 'Star Trek: Khan: Ceti Alpha V' Announced, September 8, 2022, StarTrek.com Emre Kaya, Dev Patel Eyed for Title Role in Khan-Centered ‘Star Trek’ Series, September 28, 2020, TheVulcanReporter.com